Kan si Estrada pig-akusahan nin korupsyon, nagdemitir siya sa sinabing pwesto, asin nag-ayon sa oposisyon na naghohorot na bumaba na sa pwesto an presidente. Kan si Presidente Estrada nagaatubang nin impeachment, nagparakusog an mga demonstrasyon na pinipirit nanggad na humale na sa pwesto si Estrada. Kaya nangyari napiritan si Estrada bumaba sa pwesto nin matoninong huli sa inaapod na EDSA II na an iba nagsasabi pagkakoromplotan mansana kan mga darakulang tawo sa negosyo, sa pulitika, sa militar asin sa simbahan na gusto na siya talagang patalsikon sa kargo niya.